
Cyflwyniad
Yn yr aseiniad yma byddaf yn canolbwyntio ar ddatblygiad corfforol, emosiynol a chymdeithasol plant. I gymhorthu gyda hyn byddaf yn atodi pethau rwyf wedi gweld ac asesu o fewn y diwrnodau ‘PRAWF’ rydym wedi cael o fewn ysgolion a phrofiadau rwyf wedi cael y thu hwnt i brofiadau gyda’r brifysgol wrth weithio o fewn ysgolion cynradd. Edrychaf ar sut byddai gweithgareddau gwahanol yn medru cymhorthu Ella i ddatblygu o fewn y 3 maes yma yn yr ysgol. Mae ‘unigolion iach, hyderus’ o Ddyfodol Llwyddiannus Graham Donaldson yn bwyslais enfawr ar y 3 maes yma. 
Datblygiad Corfforol
‘Unigolion iach, hyderus’ yw un o’r 4 diben gan Yr Athro Donaldson, sy’n rheswm holl bwysig i ganolbwyntio ar ddatblygiad corfforol plentyn o fewn yr ysgol ac adref. Wrth ganolbwyntio ar ddatblygiad plant ifanc, mae’n bwysig cymryd i ystyriaeth sgiliau echddygol bras a manwl y plentyn gan fod rhain yn bwysig iawn tuag at ddatblygu cyhyrau o fewn eu traed, coesau, breichiau a dwylo. Mae gan blentyn llai o gyhyrau pan cant eu geni i’r amser maen nhw wedi datblygu’n gyfan. O fewn y garddwn mae gan oedolyn naw cyhyr lle mae gan blentyn blwydd oed dri. Datblygir y cyhyrau yma o fewn eu plentyndod, felly mae sgiliau echddygol manwl yn bwysig iawn o fewn y blynyddoedd cynnar er mwyn datbygu’r esgyrn yma. 
Ar guvheun bywyd plentyn, mae datblygiad corfforol plentyn yn holl bwysig. Maen nhw’n tyfu fwyaf o fewn y dwy flynedd cyntaf o’u bywyd ac yn hanner eu taldra pan fyddan nhw’n oedolyn. O fewn blwyddyn bydd babanod wedi tyfu 10-12 modfedd a’u pwysau corfforol yn treblu ac yna yn rhoi 6 pownd y flwyddyn arno tan y glasoed. Wrth edrych ar broffil Ella, yn sicr mae’n edrych fel nad yw hi wedi datblygu’n gorfforol yn ol y disgwyl eto gan ei bod hi’n cael anawsterau cerdded. 
[image: ]
(llyfr ‘The Developing Child’, Bee. H)
Yn y bocs melyn mae oed Ella, ond mae hyn yn bryder gan nad yw’n hi’n medru mynd i fyny ac i lawr grisiau gan ddefnyddio un troed, ni all hercian ar un troed yn gyson ac mae ychydig yn simsan ar ei thraed. Nid ydym yn gwybod digon o wybodaeth ar gyfer beicio, ond o‘r wybodaeth sydd gennym ni yn barod mae angen gweithio ar ei chydbwysedd. Ar gyfer cydbwysedd plant o fewn ysgolion, mae llawer yn defnyddio beiciau balans i gryfhau coesau sy’n canolbwyntio ar sgiliau echddygol bras y plentyn ond hefyd yn canolbwyntio ar gyhyrau manwl y traed a’r dwylo. Bydd hyn yn gymorth mawr i’r simsanu sy’n digwydd yn ei cherdded. Gweithgaredd arall rwyf wedi gweld o fewn amrywiaeth o  ddosbarthiadau o wahanol oed ydy ioga. Mae hyn yn weithgaredd sydd yn canolbwyntio ar iechyd a lles plentyn ac sy’n bwysig iawn o fewn y 4 diben gan yr Athro Donaldson. 
Gan edrych ar y tabl isod, mae’n dangos datblygiad sgiliau echddygol manwl wrth dynnu llun. Pryder arall ydy fod Ella y tu ôl pan mae’n dod i dynnu llun. Mae’n dweud yn ei phroffil ‘gall ddal pensil gyda phedwar bys ar led a sgriblo ar bapur’. Gan edrych ar y llun isod, tua 30 mis y mae datblygiad tynnu lluniau Ella, sy’n dangos nad yw’r sgiliau echddygol manwl wedi datblygu i’w hoed hi. 

I ddatblygu sgiliau echddygol manwl Ella, mae llawer o weithgareddau y gall ddefnyddio er mwyn cryfhau eu cyhyrau manwl, megis gweithgareddau gan ddefnyddio pegiau, lle mae plentyn yn rhoi peg ar rif neu siap cywir. Datblygir hyn y sgiliau echddygol manwl ar gyfer y plentyn ac yna gall arwain at binsio pensil yn gywir. Gwelir yn y llun isod.

	(Ysgol Llechyfedach, 12/11/19)








Gweithgaredd arall sydd yn helpu gyda datblygiad manwl plant ydy chwarae gyda pethau bach megis ‘lego’, blociau adeiladu bach, peintio, peniau bwrdd gwyn a phatrymau gwahanol ar bapur. Bydd llawer o’r rhain yn natblygiad arbennig ar gyfer Ella o fewn y dosbarth ac adref. 
Fel rhan o’r saith nod craidd o fewn datganiad Llywodraeth Cynulliad Cymru mae 4 o’r rhain yn berthnasol ar gyfer datblygiad plentyn o fewn y cyfnod sylfaen sef:-
· Yn cael dechrau da, ynghyd â’r seiliau gorau posibl ar gyfer tyfu a datblygu yn y dyfodol
· Yn cael mwynhau’r iechyd corfforol a meddyliol, cymdeithasol ac emosiynol gorau posib
· Yn cael manteisio ar amrediad o weithgareddau chwarae, hamdden, chwaraeon a diwylliannol
· Yn cael cartref diogel a chymuned sy’n cefnogi eu lles corfforol ac emosiynol.
 (LICC, 2008: 3)
Sicrha rhain y datblygiad corfforol hanfodol sydd angen ar blant o fewn ysgol ac ar ddechrau eu bywydau. Hefyd yr hawl o Erthygl 6, Hawliau Plant: Yr hawl i fywyd ac i dyfu i fod yn iach. 
Wrth ddilyn gweithgareddau sydd ar gael ar gyfer datblygiad corfforol Ella, yn sicr bydd llawer yn medru helpu megis beiciau balans, defnyddio cyllell a fforc a chymorth i ddechrau ac yna datblygu yn fwy hyderus i’w defnyddio ar ei phen ei hun, a defnyddio gweithgareddau sgiliau echyddygol bras er mwyn datblygu cyhyrau’r dwylo a’r traed. 

Datblygiad Emosiynol
O fewn y cwricwlwm newydd fydd yn cyrraedd erbyn 2022, mae chwe maes dysgu ac un o’r rhain ydy iechyd a lles. Mae pwyslais enfawr nawr ar ddatbygiad a lles plant er mwyn eu datblygu i gael meddwl cryf a sicrhau eu bod yn unigolion iach ac hyderus. Pwysleisir ar hyn er mwyn sicrhau fod plant yn datblygu’n emosiynol ac yn hapus o fewn ysgol a’u bywydau y tu hwnt i’r ysgol. Yn ôl llyfr Y Cyfnod Sylfaen 3-7 oed 
‘Awgryma Seligman fod cyfeillgarwch ag eraill yn hanfodol a bod hapusrwydd yn bwysig i les yr unigolyn.’ (Siencyn, 2010, tud. 136)
Rhybuddiodd yr Athro Richard Layard, bod unigolion sy’n cymharu ei hun gyda phlant eraill yn tueddol o fod yn fwy anhapus na’r lleill sydd ddim. Gall hyn fod yn broblem o fewn datblygiad emosiynol Ella gan nad yw’n hoffi rhannu a dangos gofal a pharchu pethau eraill. Nid ydym yn gwybod digon am Ella i weld os yw hi fel hyn adref, neu hyd yn oed os oes ganddi frawd neu chwaer i ymarfer rhannu ac ati adref.  
Mae iechyd meddwl yn broblem enfawr o fewn ysgolion ar hyn o bryd gyda 1 allan o bob 10 yn cael eu heffeithio gyda hyn. Mae gan lawer o ysgolion erbyn hyn raglenni gwahanol sydd yn helpu plant i gyfleu eu teimladau fel y rhaglen ‘Speakr’. O fewn ‘speakr’ mae rhaid i blant ddewis ‘emoji’ wyneb i ddangos sut maen nhw’n teimlo, ac os y dymunant, i roi disgrifad o baham maen nhw’n teimlo fel hyn. Yna yn ystod y bore, bydd athro neu athrawes benodedig wedi edrych ar ymateb pawb ac yna os oes problem ddyfnach, bydd yr athro yn ymchwilio os oes rhywbeth yn peri gofid. Gall hyn arwain at broblem ddyfnach o fewn bywyd ysgol e.e. wrth gael eu camdrin, difreintedd a phroblemau eraill yn y cartref. Yn ôl yr ymchwilydd Dante Cicchetti, arweiniwyd ei waith gan y rhagdybiaethau camdrin canlynol:
1. Bydd babanod sydd wedi'u cam-drin yn arddangos lefelau cortisol is o gymharu â lefelau'r CC.
2. Ni fydd y babanod sy'n cael eu cam-drin a dderbyniodd yr ymyriadau perthynol neu'r rhianta yn wahanol i'r CC yn eu lefelau cortisol a.m., naill ai ar ddiwedd yr ymyrraeth neu yn yr asesiad dilynol ôl-drin blwyddyn.
3. Bydd lefelau cortisol a.m. y plant sy'n cael eu cam-drin yn derbyn y safon gymunedol yn arddangos lefelau cynyddol is o cortisol trwy gydol yr ymyrraeth ac yn y cyfnod ôl-drin. 
I blant ifanc yr ysgol, mae rhaglen ‘mwdmwd’ i gael sef pypedau sydd yn dangos emosiynau i blant. Mae athrawon fel arfer yn gwneud hyn yn ystod amser cylch yn y bore i weld sut mae’r plant yn teimlo’n syth ar ddechrau dydd. 
[image: C:\Users\Megan\AppData\Local\Microsoft\Windows\INetCache\Content.MSO\32C96955.tmp] (Google, 11/12/19) 
Gall bypedau fel hyn helpu Ella i ddod i adnabod teimladau ac hyd yn oed gwneud iddi siarad yn fwy gan ymroi ei theimladau i’r pypedau. Gall hyn hefyd wneud iddi godi ymwybyddiaeth o’r plant sydd o’i chwmpas, a all arwain at gyd-chwarae a dysgu rhannu ac ati. 
Felly i ddod i gysyniad o ddatblygiad emosiynol Ella, mae digon o raglenni ar gael i gymhorthu athrawon i sicrhau eu bod hi’n teimlo’n ddiogel, datblygu emosiynau gwahanol a’u deall. 
Datblygiad Cymdeithasol
 ‘Bore da, sut wyt ti?’ 
Set o eiriau sydd yn gallu dod â phobl at ei gilydd ydy hyn. Cyfarch ar ddechrau dydd sydd yn gwneud i bobl deimlo’n gartrefol o fewn yr amgylchedd maen nhw ynddi. Sgil meddal ydy sgil cymdeithasol, sy’n ‘galluogi pob unigolyn i fanteisio i’r eithaf ar bob cyfle dysgu a gyflwynir iddyn nhw’ (Allan. S, 2008 tud 139). 
Dyma sut mae llawer o athrawon yn cyfarch eu plant yn y bore. Mae hyn yn dangos sgiliau cymdeithasol da tra bod y plant yn ymateb ac yn ateb yn gwrtais. Nid yw hyn bob tro yn gywir gan fod ambell i blentyn yn ei gweld hi’n anodd gwahanu wrth ei mam. Yn sefyllfa Ella dyma un o’r problemau  sydd yn digwydd ben bore. I ddod dros hyn mae llawer o weithgareddau a chorneli o fewn dosbarth ac yn ei phroffil mae’n dweud ei bod hi’n hoffi cael ei ‘gofalu amdani’. Gall hyn wella ei sgiliau cymdeithasol drwy ddod i adnabod plant o fewn y dosbarth. Problem arall mae Ella yn gweld yn anodd i’w wneud ydy rhannu a pharchu eraill. o fewn ysgolion mae llawer o weithgareddau lle mae’n rhaid iddyn nhw rannu. Bydd gadael i Ella oruwchwylio hyn yn digwydd yn ei helpu hi tuag at rannu gyda phlant eraill. 
Problem gall fod gyda phlant ydy nad ydynt yn teimlo’n ddiogel o fewn yr amgylchedd maen nhw ynddo. Datblygodd ymchwilydd o’r enw Bronfenbrenner ‘systemau ecolegol’ sydd yn dangos yr haenau o fewn amgylchedd yr ysgol hyd at amgylchedd bellach eu hardal a’r wlad. 
[image: Image result for bronfenbrenner](Google, 10/12/19) 
Dyma lun o’r system y mae wedi ei ddatblygu ac sy’n dangos yn syml lle mae amgylcheddau o fewn byd y plentyn yn sefyll. Mae angen dysgu hyn i blant ac os nad ydynt yn gwybod hyn e.e pwy sydd yn pigo’r plentyn i fyny, mae gallu gwneud y plentyn i weithio’u hunan i fyny ac yna ymddwyn yn wahanol o fewn yr ysgol. Gweler hyn o fewn ysgolion gwahanol ac i ddod dros yr ymdeimlad yma cymerwyd y plentyn allan o’r ystafell ddosbarth i dynnu llun o’r pethau sydd yn gwneud iddyn nhw deimlo’n hapus.  
O fewn y diwrnodau ‘PRAWF’ gweler ‘Dechrau’n Deg’ yn gweithio a sut mae’r rhaglen yn datblygu sgiliau cymdeithasol y plant ac hyd yn oed y rhieni. Rhaglen sydd yn cael ei hariannu gan Lywodraeth Cymru ar gyfer ardaloedd difreintiedig i roi cyfle gorau i blant bach a’u rhieni. O fewn y rhaglen maen nhw’n dysgu sgiliau bywyd cymdeithasol megis dal cyllell a fforc, dysgu tacluso ar eu hôl, dysgu rhannu a chymdeithasu â phlant tu allan i’w hamgylchedd arferol yn y tŷ.  Yn yr adeilad roedd y plant yn ddiogel iawn ac yn cael dewis eu hun beth i wneud sydd yn dod mewn a ‘llais y plentyn’ sy’n dod mewn â ‘yn gyfranwyr mentrus a chreadigol’, o’r 4 diben. Mae hyn yn datblygu eu hyder o fewn cymdeithas, yn dangos eu bod yn gyfforddus o fewn gwasanaeth sydd yn eu datblygu’n ardderchog i fod yn ‘unigolion iach, hyderus’. 
Roedd dau ymchwiliydd Mary Ainsworth a John Bowlby wedi datblygu theori ymlyniad o blant gyda’u rhieni. Dywed John Bowlby fod llawer o ymlyniadau gwahanol gyda’r babi a’r fam, yn fwy na bwydo o’r fron. Dyma lle mae plant yn cael hi’n anodd gadael eu rhieni. O oed ifanc o bythefnos oed mae plant bach yn dilyn eu rhieni ac yn eu hadnabod. Felly, mae angen gwneud amgylchedd ysgol yn un ddiogel sydd yn rhan o erthygl 19 o’r hawliau. 
I helpu gyda Ella, mae angen sicrhau ei bod hi’n teimlo’n ddiogel o fewn yr ysgol ac yn cael gwneud pethau i’w chadw hi’n hapus, i sicrhau nad yw hi’n gweld yn anodd gwahanu wrth ei mam yn y bore. 
[image: ](Ysgol Lôn Las, 02/12/19) 
Dyma un peth gall helpu Ella ydy i gael ystafell synhwyraidd. Mae hyn yn helpu plant i deimlo’n ddiogel ac i sicrhau eu bod nhw’n dod i siarad o fewn ardal ddiogel. Gall hyn gymhorthu Ella’n fawr gan ysgogi hi i siarad gyda oedolyn neu ffrind. 
Clo 
[bookmark: _GoBack]Yn sicr mae llawer o weithgareddau gwahanol ar gael ar gyfer cymorthu a datblygu Ella ond, nid ydym yn gwybod digon amdani megis oes ganddi brawd a chwaer? Os oes, sawl un? Neu a yw hi’n unig blentyn? Ydy hi wedi cael ei geni’n gynnar? Oes problemau adref? Oes Anghenion Dysgu Ychwanegol o fewn y teulu? Wrth asesu ac ymchwilio o fewn ysgolion yn sicr mae digon o gymorth oddi wrth athrawon, cymorthyddion, CADY (ALNCo), therapyddion, Cyngor Iechyd Lleol, nyrs ysgol a llawer mwy. Felly os oes consyrn am blentyn mae’n well gofyn am gymorth wrth rywun, gyda hawl y rhieni yn gyntaf. 

